Armastatud jalgpallur Tarmo Neemelo kolis korvpalliväljakule: vorm on enam-vähem, liigesed natuke logisevad
#000003
Optibet Rahvaliiga teeb tänavu kaasa mitmeid endiseid teiste spordialade tipptegijaid. Üheks nimekaimaks on kunagine Eesti jalgpallikoondise ründaja Tarmo Neemelo, kes lööb kaasa Föönixi meeskonnas. Andeka sportlasena tuleb ka korvpallimäng Neemelol korralikult välja, kuigi hinnangute andmise oma oskuste kohta jätab ta tagasihoidliku mehena pigem teistele.
#000005
“Olen varemgi korvpalliga kokku puutunud, et põrgatada enda arvates oskan, edasi las jääb teiste hinnata,” muigas Neemelo intervjuus Korvpall24.ee portaalile. “Meil on mõnus seltskond, kellega mängimas käime ja oleme igal aastal ka liigasse registreerunud. Nii palju, kui olen saanud, olen käinud mängimas. Hea vaheldus (jalgpallile) ja mõnus mahalaadimise koht.”
#000006
37-aastane ja 191 cm pikkune Neemelo on karjääri jooksul edukalt pallinud kõikides Eesti tippklubides, paugutades igal pool ka korralikult väravaid. Ka välismaal käis Neemelo ära, kui esindas Rootsi klubisid Helsingborgs IF ja GIF Sundsvall, soomlaste MYPA-t ning belglaste Zulte Waregemi.
#000007
Eesti rahvuskoondises tegi Neemelo aastatel 2005-12 kaasa 22 kohtumist ning koondisekarjääri krooniks jäi 28. mail 2006. aastal Hamburgis 1:1 viigiga lõppenud sõprusmängus Türgi vastu löödud värav.
#000008
Tänavuse hooaja lõpuga tõmbas Neemelo oma profimängija karjäärile joone alla ning jätkab uuel hooajal oma pikaaegse koduklubi Nõmme Kalju U21 võistkonna peatreenerina.
#000009
“Ma käin korvpallimängudel nii palju kui võimalik. Kuna ma hakkan treeneritööd tegema, siis ise pole enam vaja väravaid lüüa. Üritan meeskonda aidata nii palju, kui saan,” on Neemelol nüüd pärast profikarjääri lõppu rohkem võimalust ka korvpalliplatsil ringi joosta.
#000010
Küsimuse peale, mis korv- ja jalgpallis on need sarnased jooned, mis tal aitavad muruväljakult kergema vaevaga korvpalliplatsile ümber lülitada, jäi karjääri jooksul hüüdnime “Karu” teeninud mees mõttesse. “Eks midagi kindlasti on. Jooksma peab ja pall on mängus. Mõlemad mängud nõuavad ka head füüsist. Muud väga pole,” sõnas pikaaegne jalgpallur.
#000011
Föönixi tiimis on lisaks Neemelole veel tuntud jalgpallureid: Eesti koondises karjääri jooksul 30 mängu pidanud ja 4 väravat löönud Ingemar Teever ja Eestis aastaid meistriliigatasemel pallinud väravavaht Kert Kütt.
#000012
Neemelo hinnangul on mõlemad mehed väga hästi hakkama saanud ka harrastuskorvpalluritena: “Kert Kütt toob iga mäng 10-15 punkti ja Ingemar viskab samuti 10 silma lähedale. Võime väga rahul olla, kuna nad on väga hästi mänginud.” Küti trumbina toob Neemelo välja, et väravavahina on mees harjunud palli püüdma ja tal on suurepärane pikk sööt, millest tihti tuleb tiimile resultatiivseid kiirrünnakuid.
#000013
Enda füüsilise vormi kohta sõnas 37-aastane mees: “Vorm on enam-vähem. Liigesed veidi logisevad, aga üldiselt võib füüsisega rahul olla.”
#000014
Kiitust jagus Neemelol ka Optibet Rahvaliiga suunas: “Siinne korraldus on väga kihvt ja liiga tase on meie jaoks paras. On tugevamaid võistkondi ja on ka nõrgemaid – meie meeskonna jaoks sobib täpselt.”
#000015
Lisaks ise mängimisele on Neemelo ka küllaltki aktiivne tippkorvpalli jälgija, kui üritab enda sõnul ära vaadata BC Kalev/Cramo mängud VTB Ühisliigas ning hoiab silma peal ka Euroliigas toimuval.
#000016
Kõik jalgpallifännid, kelle südamesse Neemelo on ennast mänginud, on oodatud mehele kaasa elama ka korvpalliplatsi äärde. Föönixi meeskonna tegemistega saab ennast kursis hoida Optibet Rahvaliiga kodulehel SIIN.
#000017
Võrkpall24.eeBeach44 karikasarja tihe aastalõpp tõi kolm eriturniiri: Nõlvak võidutses pere keskel jõulufiestal, Piik triumfeeris sõumängus
#000020
Beach44 karikasarja tihe aastalõpp tõi kolm eriturniiri: Nõlvak võidutses pere keskel jõulufiestal, Piik triumfeeris sõumängus
#000021
Jalgpall24.eeVaata, kuidas ühtib sinu ennustus Zenjovi ja teiste jalgpalli tippude omaga!
#000022
Vaata, kuidas ühtib sinu ennustus Zenjovi ja teiste jalgpalli tippude omaga!
#000023